 Bíṣọọbù àgbà ní ìjọ kátólíkí mímọ, Hassan Kukah ti bu ẹnu àtẹ lu àìbíkìtá ẹmí ààrẹ Buhari. Kukah to jẹ olori ijọ katoliki mimọ ni ilu Sokoto sọ ọrọ yii, nitori awọn agbebọn ti wọn pa ọmọlẹyin Kristi, Micheal Nnadi to n kọṣẹ imọ ẹkọ sẹminari, ki wọn to da ẹmi rẹ legbodo. Àwọn iròyin tì ẹ leè ní ìfẹ síí: Eyi lo mu ki BBC Yoruba se akojọpọ awọn ọpọ ileri ti aarẹ Muhammadu Buhari ti se amọ ti ko tii mu sẹ titi di akoko yii. Lara awọn ileri naa ni lati jẹ ki eto aabo ko gberu si kaakiri orilẹede Naijiria. Gẹgẹbi ọrọ Biṣọọbu naa, eto aabo lorilẹede Naijiria ti dẹnukọlẹ si ju ti atẹyinwa lọ lasiko iṣejọba aarẹ Muhammadu Buhari. Amọ kii ṣe ọrọ eto aabo nikan ni aarẹ Buhari ko ti mu ileri rẹ ṣẹ. Lara awọn ileri ti aarẹ Buhari ti ṣe re e lati ọdun 2015, ti wọn ko si mu ṣẹ re e; E wo awọn ileri ti aarẹ Buhari ṣe, to si muṣẹ: Buhari, èyí to fí ogún ọdún pilẹ wèrè lórí ètò ààbò Nàìjíríà tó gẹ - Bishop Kukah Loju opo Twitter lorileede Naijiria, orukọ Rev Father Mathew Kukah, to jẹ alagba ijọ Katọliki ẹkun Sokoto Naijira lawọn eeyan n mu bẹnu. Idi to fi jẹ bẹẹ ko sẹyin ọrọ to sọ nibi isin idagbere fun ọmọkunrin to n kẹkọ lati di oniwaasu ijọ Katoliki ti awọn ajinigbe pa ni Kaduna. Mathew Kukah sọrọ to pọ ninu ọrọ rẹ, eleyi to fi pe akiyesi aarẹ Buhari si ipo ẹlẹgẹ ti eto aabo orileede Naijiria wa. O ni, o ṣeni laanu pe aarẹ Muhammadu Buhari ko kọbi ara si didaabo bo ẹmi ara ilu, bo tilẹ jẹ wi pe o ṣe ipolongo pe oun yoo koju awọn agbesunmọmi. Father Kukah ni ijọba aarẹ Buhari jẹ eleyi to kun fun ẹlẹyamẹya ati imọtaraẹnikan, eyi to n mu ipinya wa laarin awọn eeyan Naijiria. Ninu ọrọ rẹ bakanna o sọ pe aarẹ Buhari ti jẹ ki awọn eeyan ma ni igbagbọ pe, o ṣe pataki lati jẹ Musulumi to wa lati ariwa Naijiria ju ki eeyan jẹ ọmọ ilẹ Naijiria lọ. O sọ pe nibi ti ọrọ de duro bayi, Naijiria ko mumu laya awọn ọmọ ilẹ rẹ debi pe wọn yoo fẹ fi ẹmi wọn lelẹ fun un. Kukah ni kaka ki awọn to di ipo mu ni ifarajin fun Naijiria, ipo ti wọn wa, lo wa loke aya wọn. Osogbo Photographer: Kukah wa rọ awọn ọmọlẹyin Kristi lati duro sinsin, ki wọn si mase faye gba inunibini laaye ninu ọkan wọn. Iku ọmọkunrin akẹkọ imọ ẹsin Kristẹni, Micheal Nnadi jẹ ọkan alara awọn iṣekupani ọmọlẹyin Kristi to n peleke lẹnu ọjọ mẹta yii ni Naijiria. Bíṣọọbù àgbà ní ìjọ kátólíkí mímọ, Hassan Kukah ti fi ẹsun kan aarẹ Muhammadu Buhari pe ko mu ileri to ṣe fun awọn ọmọ Naijiria ṣẹ. : Bishop Kukah: Àkójọpọ àwọn ìlérí tí Buhari mú ṣẹ àti èyí tí kò tíì mú ṣẹ 